Na temelju članka 31. Statuta Općine Perušić („Županijski glasnik“ Ličko senjske županije, br. 7/13, 5/18, 7/20), Općinsko vijeće Općine Perušić na sjednici održanoj dana 28. prosinca 2020. godine, donijelo je

**Z A K LJ U Č A K**

**o prihvaćanju Izvješća o stanju zaštite od požara**

**na području Općine Perušić za 2020. godinu**

**I.**

Prihvaća se Izvješće o stanju zaštite od požara i stanje provedbe Godišnjeg provedbenog plana unapređenja zaštite od požara na području Općine Perušić za 2020. godinu.

**II.**

Izvješća iz točke I. ovog Zaključka prilaže se uz Zaključak i čini njegov sastavni dio.

**III.**

Ovaj Zaključak i Izvješće objavit će se u „Županijskom glasniku“ Ličko senjske županije.

**PREDSJEDNIK**

**OPĆINSKOG VIJEĆA**

**Milorad Vidmar**

KLASA: 214-01/20-01/18

URBROJ: 2125-08-1-20-1

Na temelju članka 13. stavka 8. Zakona o zaštiti od požara (Narodne novine broj: 92/10), Godišnjem provedbenom planu unapređenja zaštite od požara na području Općine Perušić za 2020. godinu, te članka 31. Statuta Općine Perušić „Županijski glasnik“ Ličko senjske županije, br. 7/13, 5/18, 7/20) Općinski načelnik Općine Perušić podnosi

**IZVJEŠĆE O STANJU ZAŠTITE OD POŽARA I**

**STANJU PROVEDBE GODIŠNJEG PROVEDBENOG PLANA ZAŠTITE OD POŽARA**

**NA PODRUČJE OPĆINE PERUŠIĆ za 2020. GODINU**

1. **UVOD**

Sukladno Zakonu o zaštiti od požara (Narodne novine broj: 92/10), a u cilju zaštite života ljudi i imovine od požara poduzimaju se mjere i radnje za otklanjanje uzroka požara, sprječavanje nastajanja i širenja požara, otkrivanje i gašenje požara, utvrđivanje uzroka požara kao i pružanje pomoći kod otklanjanja posljedica prouzrokovanih požarom.

Općina Perušić je donijela i uskladila sve dokumente i Planove koji reguliraju zaštitu od požara na području Općine.

Zadaća Dobrovoljnog vatrogasnog društva Perušić je organiziranje cjelokupnog vatrogasnog sustava za učinkovitu provedbu vatrogasne djelatnosti i razvoj vatrogasnog sustava sukladno gospodarskom i tehnološkom razvoju društva, provedba mjera za ujednačavanje stupnja zaštite od požara na cijelom području Općine Perušić, te preventivno djelovanje u pogledu smanjenja rizika od nastajanja požara i drugih nesreća.

1. **PROVEDBA ZAKONA I MJERA ZAŠTITE OD POŽARA**

2.1. Sukladno Zakonu o zaštiti od požara („Narodne novine“, broj 92/10), Općina Perušić je donijela Procjenu ugroženosti od požara i tehnoloških eksplozija i Plan zaštite od požara za 2017. godinu.

2.2. Općina Perušić je donijela Provedbeni planom unaprjeđenja zaštite od požara na području Općine Perušić.

2.3. Općina Perušić je donijela Odluku o agrotehničkim mjerama, Odluku o utvrđivanju i održavanju poljoprivrednih rudina i Odluku o uvjetima i načinu spaljivanja poljoprivrednog i drugog gorivog otpada biljnog porijekla na otvorenom prostoru.

2.4. Vatrogasna postrojba organizirana je u skladu s Planom zaštite od požara Općine Perušić, te mogu djelotvorno i pravodobno djelovati na cijelom području Općine.

2.5. U 2020. godini vršen je nadzor nad stanjem opremljenosti i osposobljenosti vatrogasnog društva. Stanje opremljenosti nije zadovoljavajuće, odnosno nedostatan je broj osobne zaštitne opreme za vatrogasce i skupne zaštitne opreme.

2.7. Hidrantska mreža je u potpunosti u skladu s važećim propisima i pokriva cca 80% naselja u Općini. Hidrantska mreže nije periodično ispitivana od izgradnje.

1. **VATROGASNA INFRASTRUKTURA**

Na području Općine Perušić djeluju Dobrovoljno vatrogasno društvo Perušić i operativno pokrivaju cijelo područje Općine Perušić, a trenutno ima ukupno 20 operativnih vatrogasaca,

Vozila:

1 navalno vozilo-neregistrirano

1 autocisternu cisterne (Robne rezerve)

1 tehničko vozilo

1 zapovjedno vozilo

* DVD Perušić ima vatrogasni dom u Perušiću i spremište u Kosinju. Izgradnja novog vatrogasnog doma je u tijeku, očekuje se useljenje krajem ljeta 2021. godine.

Za gašenje šumskih požara nedostaje 10 komada osobne zaštitne opreme.

1. **INTERVENCIJE VATROGASNIH POSTROJBI I OSPOSOBLJAVANJE**

Na području Općine Perušić u razdoblju od 1. siječnja do 31. prosinca 2020. godine bilo je ukupno 45 požara.

Liječnički pregled su obavili svi operativni vatrogasci, a u 2020. godini osposobljena su dva člana za dobrovoljnog vatrogasca.

U 2020. godini održane su dvije vatrogasne vježbe gdje su sudjelovali svi operativni vatrogasci sa tehnikom i opremom s kojom raspolažemo.

1. **FINANCIRANJE VATROGASTVA**

Općina Perušić je u svom proračunu za 2020. godinu provodila financiranje vatrogastva sukladno članku 43.i 45. Zakona o vatrogastvu (Narodne novine broj: 106/99, 117/01, 36/02, 96/03, 139/04, 174/04, 38/09 i 80/10), i to na slijedeći način:

* Tekuće donacije za provođenje mjera zaštite od požara – 42.000,00 kn sezonci + 4.837,16 kn dnevnice
* Tekuće donacije u novcu za redovnu djelatnost - 244.000,00 kn

1. **ZAKLJUČAK**

Uspješno obavljanje vatrogasne djelatnosti zahtijeva stalno stručno osposobljavanje i uvježbavanje pripadnika vatrogasnih postrojbi na način utvrđen Pravilnikom o programu i načinu provedbe teorijske nastave i praktičnih vježbi u vatrogasnim postrojbama. Svi operativni vatrogasci prošli su osnovna osposobljavanja, a povremeno se nadopunjava seminarima i vježbama.

Stanje zaštite od požara na području Općine Perušić je zadovoljavajuće, a kako bi se isto i održalo potrebno je provoditi odredbe Procjene ugroženosti od požara i tehnoloških eksplozija, Plan zaštite od požara, srednjoročne planove nabave neophodne vatrogasne opreme, sustavno raditi na uključivanju što većeg broja mladih u vatrogasne postrojbe i provoditi stalnu edukaciju stanovništva o opasnosti nastanka požara kao i preventivnom djelovanju.

U proračunu Općine Perušić osigurati sredstva za vatrogastvo sukladno Zakonu o vatrogastvu.

**OPĆINSKI NAČELNIK**

Ivica Turić